Polkupyörä tallissa ei vie sinua minnekään
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tänään puhumme uskosta.
Esittelen teille kaksi miestä.
Heillä molemmilla oli valinta.
He voivat valita joko uskomisen tai epäilemisen.
He voivat ottaa Jeesuksen vastaan tai jättää Jeesuksen.
He olivat vaikeassa tilanteessa, joten he tulivat ristin luo.
He saattoivat kääntyä joko oikealle tai vasemmalle.
Kumpikin teki oikean valinnan.
Monilla kristityillä on elämässään uskoa.
Se ei yksistään riitä. Usko on armoa, -
mutta Jumala tahtoo myös, että uskot.
Usko on jotakin, mitä meillä on. Uskominen on jotakin, mitä teemme.
Opetan tätä kaikkialla maailmassa jokaisessa johtajuusseminaarissa -
ja kaikissa kokoussarjoissa. Yritän auttaa ihmisiä ymmärtämään, -
että usko ja uskominen ovat eri asioita.
Kun Jeesus vaelsi maan päällä ja palveli kolmen vuoden ajan, -
Hän koulutti opetuslapsiaan.
He eivät käyneet raamattukoulua.
Heillä oli uskoa, koska he seurasivat Jeesusta, -
mutta Jeesus opetti heille, miten uskoa.
Teillä monilla on jo Jeesus sydämessänne.
Jeesus haluaa sinun ymmärtävän, mitä teet, kun uskot.
Kun uskot ja otat uskon, joka sinulla on, ja alat uskoa, -
voit kävellä vetten päällä, torua myrskyä -
ja herättää kuolleita. Voit tehdä mitä tahansa, kun uskot, -
koska kaikki on mahdollista, jos uskot.
PTL MINISTRIES ESITTÄÄ
PAIKKA, JOSTA SAAT TARVITSEMAASI RAVINTOA
JOTTA VOIT KASVAA JA VAHVISTUA JUMALA-SUHTEESSA
PUUTARHURIN RAAMATTUKOULU
Tervetuloa Puutarhurin raamattukouluun!
Olen Tommy Lilja, PTL-järjestön perustaja ja johtaja.
Tänään en puhu puutarhanhoidosta vaan polkupyöristä.
Polkupyörä on jotakin, mitä meillä on.
Pyöräileminen on jotakin, mitä teemme.
Sama pätee uskoon. Usko on jotakin, mitä meillä on.
Uskominen on jotakin, mitä teemme.
Sinullakin voi olla tällainen polkupyörä. Tämä on Kunkku.
Olen perinyt sen isältäni. Olen pyörästäni hyvin ylpeä.
Voin pestä sen. Voin kiillottaa sen, -
jotta se kiiltelee.
Voin pitää siitä hyvää huolta, -
mutta niin kauan kuin pyörä on parkkeerattu talliin, -
se ei vie minua minnekään. Sama pätee uskoon.
Monet kristityt eivät ymmärrä tätä asiaa.
Heillä on usko. Raamatussa sanotaan, että jokaisella on tietty uskon määrä.
Heillä on uskoa, -
mutta elleivät he ala uskoa, usko ei vie heitä mihinkään.
Tahdon puhua teille tänään, -
miten uskotaan.
Kun haluan mennä jonnekin, otan pyöräni, Kunkun, ja ajan sillä.
Samalla tavalla Jumala haluaa, että käytät Hänen antamaansa uskoa -
ja alat uskoa, koska kun uskot, pääset eteenpäin.
Se vie sinut johonkin.
On hyvin tärkeää pitää huolta uskostaan -
ja ylläpitää uskoaan.
Samalla tavalla jos haluaa, että polkupyörä on kunnossa, -
sitä täytyy huoltaa.
Miten uskoa voi huoltaa? Tutkimalla Raamattua, -
käymällä jumalanpalveluksissa ja rukoilemalla.
Usko on jotakin, mitä meillä on. Uskominen on jotakin, mitä teemme.
Jeesus koulutti opetuslapset uskomaan.
Heillä oli jo entuudestaan uskoa.
Jeesus ei ikinä moittinut opetuslapsia siitä, etteikö heillä olisi ollut uskoa.
Hän nuhteli heitä siitä, etteivät he uskoneet.
Aivan kuin Hän olisi sanonut: "Teillä on pyörä. Olen antanut sen teille.
Miksi ette nouse pyörän selkään ja lähde ajamaan?"
Samoin kun Pietari käveli vetten päällä, hänellä oli uskoa.
Kun Pietari näki Jeesuksen, hän kysyi: "Jeesus, oletko se Sinä?"
Jeesus sanoi: "Minä se olen. Tule!"
Kun Pietari uskoi ja käveli vetten päällä, -
oli kuin hän olisi ottanut pyörän ja alkanut polkea ja ajaa.
Hän pystyi kävelemään vetten päällä. Sitten tapahtui jotakin.
Kun hän ajoi pyörällä ja käveli vetten päällä, -
hän käsitti, mitä hän oli tekemässä, -
epäily tuli hänen sydämeensä ja hän alkoi upota.
Kun Jeesus nosti hänet ylös, Hän ei sanonut, ettei Pietarilla ollut uskoa.
Hän nuhteli Pietaria siitä, että tämä lakkasi uskomasta.
Jeesus tiesi, että jos Hän saisi opetuslapset uskomaan, -
he pystyvät tekemään samaa, mitä Hän tekee.
Jeesus todisti tämän: kun ihminen uskoo, -
hän voi käskeä myrskyä ja kävellä vetten päällä.
Kun uskoo, voi mennä joelle -
ja löytää kalan suusta kolikon.
Kun uskoo, voi parantaa sairaita.
Kun uskoo, voi ajaa ulos riivaajahenkiä Jeesuksen nimessä.
Kun uskoo, voi herättää ihmisiä kuolleista.
Siksi on hyvin tärkeää, -
ettei pyörä ole vain parkkeerattuna talliin.
Sillä jos pyörä seisoo tallissa, se ei vie sinua minnekään.
Jos ajat sillä, se vie sinut jonnekin.
Sama pätee uskoon. Älä parkkeeraa uskoa vaan päästä se vapaaksi.
Istu sen päälle ja ala ajaa uskolla, joka sinulla on.
Ala uskoa. Se, mihin uskot, vie sinut jonnekin.
Nyt sanot: "Pastori Tommy, minulla on kysymys.
Miten sitten uskotaan?"
On kolme perustavanlaatuista askelta.
Ensinnäkin täytyy uskoa siihen, kuka olet Kristuksessa.
Sinun täytyy alkaa uudistaa asenteitasi.
Täytyy hylätä vanhat asenteet -
ja alkaa omaksua identiteetti, joka sinulla on Kristuksessa.
Monet kristityt pitävät yhä kiinni vanhasta identiteetistään.
He eivät ole omaksuneet sitä, mitä he ovat Kristuksessa.
Se täytyy tehdä joka aamu. Vertaa ajatuksiasi Jeesuksen ajatuksiin -
ja uudista sitten mielesi.
Toiseksi täytyy uskoa, että Jumalan Sana on totta.
Se, mitä Jumalan Sanassa sanotaan, on totta.
Hänen antamansa lupaukset ovat tässä ja nyt. Usko se.
Kolmas askel on se, että täytyy edetä pikkuaskelin.
Älä aloita sillä, että yrität kävellä vetten päällä.
Siksi minulla on tämä pyörä tässä.
Kun lapsi alkaa ajaa pyörällä, -
hän ei aloita tällaisella pyörällä, kuten minun Kunkkuni.
Hän aloittaa pikkupyörällä. Siihen vaaditaan ensin pieni askel.
Kun minä ja Carina olimme tulleet hiljattain uskoon, -
kysyimme pastorilta, pitäisikö meidän antaa jotakin seurakunnalle.
Pastori selitti, että Jumalan valta- kunnassa annetaan kymmenykset.
Meillä ei usko riittänyt kymmenyksiin, mutta annoimme 10 dollaria kuussa.
Kun aloimme antaa 10 dollaria kuussa, jotakin tapahtui.
Appeni jäi eläkkeelle, mutta hän jatkoi työskentelyä. Hän sai tuplatulot.
Hän alkoi antaa meille viikossa kymmenen dollaria.
Me pidimme sitä merkkinä Jumalalta, -
joten aloimme antaa 20 dollaria viikossa.
Sitten appeni antoi meille 20 dollaria kuussa.
Nostimme summaa 30 dollariin. Appi alkoi antaa 30 dollaria viikossa.
Se alkoi pian lähentyä täysiä kymmenyksiä, -
joten otimme askeleen ja aloimme antaa kymmenykset.
Sitten Carinan isä jäi pois työelämästä.
Emme saaneet häneltä enää rahalahjoja, -
mutta Jumala oli auttanut meitä -
ottamaan pikkuaskelia kohti täysiä kymmenyksiä.
Se on aivan kuin lapsi opettelisi ajamaan kaksipyöräisellä.
Häntä pitää auttaa, kunnes hän pysyy pystyssä.
Sitten hän voi ajaa pyörällä yksin.
Sama pätee kaikkeen. Sinulla voi olla usko avioliittoon, -
mutta ellei avioliittoa hoida siten kuten Sanassa sanotaan, et usko.
Sinulla voi olla uskoa kymmenyksiin, -
mutta niin kauan kun et anna kymmenyksiä, et usko.
Sinulla voi olla uskoa toisen posken kääntämiseen, -
vihollisen rakastamiseen ja vihollisen puolesta rukoilemiseen, -
mutta niin kauan kun et rukoile hänen puolestaan, käännä toista poskea -
etkä tee sitä, mitä Jumalan Sana käskee, et oikeasti usko.
Sinulla on polkupyörä, mutta se seisoo tallissa.
Jumala haluaa, että otat pyörän ulos ja alat ajaa sillä, -
jotta Hän voi viedä sinut, minne Hän haluaa sinun menevän.
Kolmen vuoden koulutuksen jälkeen -
opetuslapset olivat valmiita valmistumaan apostoleiksi.
Helluntaipäivänä, kun Pyhä Henki laskeutui, he uskoivat.
Silloin he olivat valmiita polkemaan -
ja ajamaan mitä tahansa pyörää, jotta työ saadaan tehtyä.
Sama pätee sinuunkin.
Usko, joka oli opetuslapsissa, on sinussakin.
Tässä oli kaikki tällä kerralla Puutarhurin raamattukoulusta.
Ensi kerralla vien teidät merelle ja puhun kalastamisesta.
Jumalan siunausta!
Toivottavasti piditte äskeisestä.
Se oli Puutarhurin raamattukoulun toinen jakso.
Ensimmäinen käsitteli rikkaruoho- myrkkyä ja Jeesuksen verta.
Kun olin 28-vuotias, en uskonut Jeesukseen Kristukseen.
En voinut uskoa, koska minulla ei ollut uskoa.
Usko on jotakin, minkä Jumala on antanut sinulle.
Rukoilin kerran, mutta mitään ei tapahtunut. En uskonut mihinkään.
En uskonut Jumalaan, Jeesukseen enkä uskontoihin.
Halusin silti, että Jeesus löytää minut.
Rukoilin kerran: "Jeesus, jos elät, -
jos todella olet Jumalan Poika, haluan, että löydät minut."
Kului hieman aikaa.
Yhtenä yönä tapahtui jotakin hyvin erityistä.
Makuuhuoneeni täytti valo.
Näin sen. Vaimoni ei nähnyt sitä.
Se oli Jeesus. Oli kuin valo olisi puhunut minulle.
Sydämessäni tapahtui jotakin.
Kun heräsin seuraavana aamuna, sisälläni jokin oli muuttunut.
Kun menin nukkumaan, elämässäni ei ollut uskoa.
Kun heräsin, sydämessäni oli usko -
ja saatoin alkaa uskoa.
Se voi päteä sinuunkin. Ehkä sinullakaan ei ole uskoa nyt.
Usko on jotakin, mitä voit saada, jos uskot Jeesukseen Kristukseen.
Näytän teille nyt seuraavan jakson PJ:n pohdinnoista.
Tapaatte miehen, jolla oli edessään valinta.
Hän oli huumelordi ja rikollinen.
Hänen jenginsä oli kääntynyt häntä vastaan.
Hänellä ei ollut enää elämää eikä uskoa, -
mutta hän otti vastaan Jeesuksen.
Hän sai uskon ja elämän. Nyt tapaatte hänet.
Hyvät naiset ja herrat, entinen huumelordi, herra Bull.
Hei ja tervetuloa PJ:n pohdintoihin! Olen Pontus J. Back.
Tänään pohdin sitä, kuuleeko Jumala, kun huudamme Hänen puoleensa.
Tänään tapaatte rakkaan veljeni ja ystäväni Michael Bull Robertsin.
Hän asuu Kanadassa. Hän on entinen gangsteri.
Hänen itsensä mukaan hän oli hirviö.
Hänet hakattiin lähes kuoliaaksi. Hän piileskeli hotellihuoneessa.
Hän aikoi riistää itseltään hengen.
Sitä ennen hän kuitenkin huusi Jumalan puoleen. Hän halusi tietää, -
mitä on rakkaus.
Kukaan ei silti pystynyt murtamaan minua, sillä olin niin paha sisältä.
Lapsena minulla oli kyllä sydän. Toin kissanpentuja kotiin ja ruokin niitä.
Mutta se henkilö katosi kauan sitten.
Silloin hotellihuoneen lattialla kirotessani Jumalaa sanoin: -
"Missä olit, kun olin lapsi ja istuin päivittäin sängynlaidalla.
Jumala, miksi? Et sinä ole todellinen."
En tiedä mikä minun tuli.
Silloin hotellin lattialla sanoin ensimmäisen kerran itselleni: -
"Kuolen tänään. Tämä oli tässä.
Jos selviän kylpyhuoneeseen, teen tästä lopun.
Etsin partaveitsenterän, katkaisen kaulavaltimon ja vuodan kuiviin."
Aioin tehdä sen ja sain rauhan siitä, että kuolisin sinä päivänä.
Sanoin: "Jumala, tahdon tehdä enää yhden diilin, -
ennen kuin tänään kuolen ja jätän tämän maailman.
En koko elämäni aikana ole kokenut naisen enkä perheen rakkautta.
En ole kokenut rakkautta ollenkaan.
Mutta ennen kuin tänään kuolen, haluan tuntea vain yhden asian.
Haluan tietää, mitä rakkaus on." Heti kun sanoin sen, alkoi tapahtua.
Sydämeni oli täynnä rakkautta. Se oli uskomaton tunne.
En tiedä oliko se Jeesus vai enkeli, joka piteli minua siinä lattialla.
Mutta hän piti minusta tiukasti kiinni. Sydämeni pehmeni ja kaikki muuttui.
Sydämeni täyttyi ja itkin tuntikausia siinä lattialla.
En voinut uskoa sitä, että joskus epäilin Jumalan olemassaoloa.
Anoin anteeksiantoa.
En epäillyt ollenkaan, etten olisi saanut anteeksi, sillä tunsin sisälläni,
että kaikki oli hyvin. "Älä pelkää, pidän sinusta kiinni."
En tiedä oliko se enkeli vai Jeesus, -
mutta jokin Jumalan lähettämä piteli minua sylissä siinä lattialla.
Miten hieno todistus ja hieno veli!
Jumala käyttää häntä nykyään väkevästi.
Ei ole väliä, mitä olet tehnyt tai missä olet. Huuda Jumalan puoleen.
Hän etsii avointa ja vilpitöntä sydäntä.
Lupaan, että kun huudat Hänen puoleensa, Hän kohtaa sinua, -
missä ikinä oletkin. Ensi kertaan! Pysy siunattuna!
Aja vapauteen
Mahtava todistus! Hän sai uskon sydämeensä ja alkoi uskoa.
Nyt tapaatte toisen miehen.
Hän tuli kokoussarjaani. Hän ei pystynyt kävelemään.
Hän ei ollut saanut Pyhän Hengen kastetta.
Herran suusta tuli sana: "Olet täällä tänään.
Vasen jalkasi on rampa. Herra parantaa sinut nyt."
Vaikka Herra antaa sanan, ihmisellä on valinta.
Mies saattoi ottaa vastaan ja uskoa. Hän uskoi, koska sana oli hänelle.
Jumala paransi hänet ja kastoi hänet Pyhällä Hengellä.
Katso ja usko, koska Jeesus teki tämän vain muutama kuukausi sitten.
Vasemmassa jalassasi polttaa tuli.
Et ole vuosiin pystynyt liikuttamaan vasenta jalkaasi, -
mutta tuli alkaa liikuttaa vasenta jalkaasi.
Vasen jalkasi liikkuu nyt.
Oletko parantunut, veli?
Vasemmasta jalastani.
Oletko sinä se? Tule tänne eteen.
Tapahtui niin, että kun sairastuin, halvaannuin.
En pystynyt ojentamaan jalkaani.
Kävelin kuin vanha mies.
Se tuli tiedon sanan kautta.
Sitten tuli tiedon sana.
Rukoilit Pyhää Henkeä ja käskit avata suun.
Aloin puhua kielillä.
Ensin siis sait Pyhän Hengen kasteen. - Aivan.
Et ole ennen puhunut kielillä. - En.
Tunsin, miten jokin vahva voima liikkui jalassani.
Vahva voima siis alkoi liikkua jalassasi.
Ensin käteni alkoivat taipua.
Sitten koin, että pystyn ojentamaan käteni.
Huomasin, että pystyn venyttämään raajojani yhä enemmän.
Sekä mies kokoussarjassa että Michael Bull Roberts pelastuivat.
He saattoivat valita. Jumala antoi heille polkupyörän.
Kun pyörä seisoo tallissa, se ei vie minnekään.
Täytyy nousta pyörän selkään ja ajaa.
Jumala ei ikinä pakota sinua ajamaan pyörälläsi.
Hän auttaa, mutta Hän ei pakota. Se on valinta, joka sinun pitää tehdä itse.
Voit tehdä sen nyt. Ehkä sanot, että haluat ottaa Jeesuksen vastaan.
Jos otat Jeesuksen vastaan nyt, Hän antaa sinulle uskoa.
Sinulla saattaa olla jo usko vastaanottaa Jeesus.
Sinun pitää käyttää uskoa ja alkaa uskoa.
Lausumme nyt yhdessä pelastusrukouksen.
Se on pyörällä ajamista. Se on uskomista.
Sydämessäsi on jonkinlainen usko. Kun lausut pelastusrukouksen, uskot.
Joku saattaa olla sairas, ja me rukoilemme nyt. Usko, että paranet.
Jos olet halvaantunut, yritä nousta ylös ja kävellä.
Laita käsi sairaan ruumiinosan päälle.
Jos tarvitset Pyhän Hengen kastetta tai jotakin Jumalalta, ala uskoa.
Ajattele jo saaneesi sen.
Kun ajattelet, että sinulla on se, se on sinun. Se on Jeesuksen lupaus.
Jeesus sanoi, että kun rukoilet, usko jo saaneesi, niin saat sen.
Nyt rukoilen puolestasi.
Jos olet kristitty, mutta pyöräsi on seissyt pitkään tallissa, -
on aika pyyhkiä siitä pölyt, nousta selkään ja ajaa.
Rukoillaan. Sano sanat perässäni: -
"Isä, Jeesuksen nimessä, kiitän Sinua siitä, -
että otan Sinut, Jeesus, vastaan Vapahtajakseni ja Herrakseni.
Pyydän anteeksiantoasi ja annan itse anteeksi.
Nyt uskon."
Jos olet sairas, lausu rukous kanssani: -
"Isä, Jeesuksen nimessä, alan nyt uskoa.
Jeesus, uskon, että nimessäsi olen parantunut." Nouse seisomaan.
Jos tarvitset Pyhän Hengen kastetta, -
avaa suusi ja ota vastaan Pyhän Hengen voima elämääsi nyt, -
usko ja ota vastaan Pyhä Henki.
Jos tarvitset jotakin, sulje silmäsi ja näe, että olet jo saanut sen.
Usko, että se on jo sinulla.
Jeesuksen nimessä, ota vastaan.
Ota vastaan, ota vastaan.
Älä epäile niin kuin Pietari epäili, kun hän käveli vetten päällä.
Niin kauan kun hän ajoi pyörällä, hän pystyi kävelemään vetten päällä.
Niin kauan kun uskot, -
uskomasi asia tapahtuu ja tulee olemaan.
Jeesuksen Kristuksen nimessä olet katsonut ja uskonut.
Ohjelma on sitä varten, -
että katsoisit ja näkisit Jeesuksen Kristuksen elävän.
Olen Addis Abebassa, Etiopian pääkaupungissa.
Joitakin vuosia sitten Jumala sanoi minulle: -
"Kirjoita kirja siunauksista, joita minulla on varattuna kansalleni.
Älä kirjoita pelkästään kymmenyksistä."
Tässä kirjassa ei käsitellä kymmenyksiä kannesta kanteen.
Kirjassa opetetaan, miten voi saada asioita, -
joita Jumalalla on varattuna sinulle Jeesuksessa Kristuksessa.
Jumala kehotti myös jakamaan kirjaa ilmaiseksi.
Olemme jakaneet tuhansia kirjoja. Se on käännetty monille kielille.
Tänään tarjoan kirjaa. Tilaa se.
Lue se, jotta voit saada asioita, -
joita Jumalalla on varattuna sinulle Jeesuksessa Kristuksessa.
Kirjan tilaaminen on yksinkertaista.
Sen voi tilata minulta osoitteesta info@ptlministries.org
Sitä voi tilata myös kotisivuiltamme osoitteesta www.ptlministries.org.
Saat kirjan itsellesi!
Suomennos: Marianne Tenetz, Maija Tuukkanen